### Beslutningstema

I denne sag besluttes om kommunen vil sælge 0,234 ha jord i forbindelse med et vandløbsprojekt.

### Sagsfremstilling

[adresse], Løgumkloster Højskole, Løgumkloster Lokalråd og [adresse] har igangsat et vandløbsrestaureringsprojekt af det offentlige vandløb [adresse]. Vandløbsprojektet omfatter en genslyngning og etablering af gydebanker for laksefisk, og projektet finansieres af fondsmidler. Vandløbsprojektet vurderes at være af stor værdi for såvel vandløbets artsrigdom, genskabe dele af det oprindelig landskab rundt om det tidligere kloster og fremme byliv, oplevelser og rekreation i tilknytning hertil.

Jonas Carlsen berører bl.a. et kommunalt ejet engareal, matr. 1287 Løgumkloster, syd for Løgumkloster Kirke og [adresse]. Engen er tidligere blevet brugt som markedsareal i forbindelse med Klostermærken.

Normalt vil genslyngning af vandløbet blive fordelt ligeligt på begge bredsider. Tønder Kommune har indhentet en udtalelse fra [adresse] og Kulturstyrelsen, som umiddelbart ikke kan dispensere for genslyngning af vandløbet på den nordlige bred, hvor der er registreret et fredet fortidsminde fra [adresse] gamle kloster og vandmølle. Genslyngningen af vandløbet kan derfor her kun foretages ensidig mod syd på kommunens matr. 1287 Løgumkloster.

Det nuværende skel er beliggende midt i det eksisterende vandløb. Genslyngningen vil efterlade et kommunalt ejet engareal på nordsiden af bækken på ca. 0,234 ha, som der ikke umiddelbart vil være nogen vejadgang til, og som kommunen jf. vejledning til Naturbeskyttelsesloven har en plejepligt af. Forvaltningen vurderer derfor, at den bedste løsning vil være, at det nye skel efter genslyngningen placeres i midten af det restaurerede vandløb, og at de 0,234 ha af kommunens matr. 1287 nord for det genslyngede vandløb tillægges matr. 1224 Løgumkloster, som ejes af [adresse].

Kommunes jurist vurderer, at det er tvivlsomt, om [adresse] vil kunne opnå anlægsstøtte grundet institutionens karakter, som har et kommercielt og religiøs formål. I givet fald vil det skulle forhåndsgodkendes af Ankestyrelsen.

Arealet, der sælges, er over 2000 m2, hvorfor undladelse af offentligt udbud vil kræve Ankestyrelsens tilladelse. Det burde kunne opnås (jf. tidligere afgørelser), når hensynet til naturgenopretningsprojektet er det bærende hensyn for kommunen i den foreliggende sag.

Matr. 1287 Løgumkloster er et engarealer, som ligger i græs, og det er omfattet af Naturbeskyttelseslovens §3. Vandløbet Løgumkloster Bæk er pålagt 2 meter bræmmer langs vandløbets bred. Forvaltningen vurderer markedsprisen for den type jord til 80.000 kr. pr. hektar.

Refugiet er omvendt indstillet på at købe arealet, og overføre det til deres egen matrikel. Der er i forbindelse med projektet indgået en betinget lodsejeraftale, som bl.a. indeholder et tilsagn fra refugiet om at købe de 0,234 ha. af kommunen.

### Økonomi

Mogens Krogh og udgifter til matrikulær berigtigelse afholdes af vandløbsprojektet.

### Lovgrundlag

Bekendtgørelse om offentligt udbud ved salg af kommunens henholdsvis regionens faste ejendomme.

### Indstilling Direktionen indstiller,

|  |  |
| --- | --- |
| at | salg af ca. 0,234 ha jord, del af matr. 1287 Løgumkloster som indgår i vandløbsprojektet sælges til [adresse] for 80.000 kr./ha., |
| at | salget uden offentligt udbud er betinget af Ankestyrelsens tilladelse, |
| at | handels og matrikulære udgifter afholdes af projektøkonomien, |
| at | indtægten fra salget tilgår jordforsyningens ramme, |
| at | forvaltningen bemyndiges til at afslutte handlen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 20. august 2024, pkt. 29:

Indstillingen anbefales, idet grunden overdrages for 1 kr.

Jan Thygesen (F) deltog ikke behandlingen af punktet.

### Beslutning

Indstillingen godkendt, idet grunden overdrages for 1 kr.